[{"text_idx": "#000001", "text": "Kolm na\u0308dalat ja\u0308rjest u\u0308hes kohas viibida on meie uus rekord. \u201cSame?\u201d ku\u0308sivad hommikuti kohvikus teenindajad ega ulata meile enam menu\u0308u\u0308dki. \u201cSame-same,\u201d naerame lo\u0303busalt vastu. Rutiin toob meie ellu va\u0308rsket vaheldust."}, {"text_idx": "#000002", "text": "Chiang Mai ta\u0308navad, kohvikud ja poed on jo\u0303uluehteis. Linnas annavad tooni kunstkuused, pa\u0308kapikumu\u0308tsid ja po\u0303hjapo\u0303drasarved. See on pidulik aeg ka meie jaoks. Kuna kohe pa\u0308rast jo\u0303ule on saamas meist illegaalid, kammime juuksed seitlisse ja seame sammud immigratsioonibu\u0308roosse. Libistame oma passid koos vajalike koopiate, ta\u0308idetud ankeetide ja 3800 Tai baadiga (u 100 eurot) u\u0308le leti ning ja\u0308a\u0308me ootama, millega bu\u0308rokraatia masinava\u0308rk meid u\u0308llatab. Su\u0308rpriis ei ja\u0308a\u0308 tulemata: 40 minutit hiljem saame oma passid tagasi. Nii lihtne pole olnud viisa pikendamine mitte kusagil mujal."}, {"text_idx": "#000003", "text": "Jo\u0303ululaupa\u0308eva hommikul pakime u\u0308le hulga aja taas seljakotid, rabame bussijaamast piletid kohe va\u0308ljuvale minibussile ja istume ootusa\u0308revalt oma kohtadele. Meid ootab la\u0308hema kolme ja poole tunni jooksul va\u0308idetavalt ees 762 kurvi. See ko\u0303lab ju nagu atraktsioon! Ja see ongi. Lo\u0303bustuspargi Ameerika ma\u0308ed pluss pesumasina tsentrifuug. Mitte asjata pole istmete ku\u0308lge kinnitatud oksekotid. Meie u\u0308le keskea juhist, kes tundub rahulik tasakaalukas mees, saab rooli taha istudes hasartne poisike, kes kasutab pidurit ainult siis, kui keegi tahab maha minna. Kurvid rehvide vilinal? \u201cPidur on kiiruse surm,\u201d tuletab Ahto mulle meelde. Mo\u0308o\u0308daso\u0303it pimedas kurvis? Aga kus siis veel, sirgeid ju pole! Vastu tulev veoauto tuututab pahaselt, aga to\u0303mbab teeserva."}, {"text_idx": "#000004", "text": "Kui pool maad on so\u0303idetud, vaatan seda ko\u0303ike juba apaatselt ja ... haigutan. Vaatan kaunist ma\u0308gimaastikku ... ja haigutan uuesti. \u201cSee on algava merehaiguse tunnus,\u201d teatab Ahto. \u201cSee on ko\u0303ige kuradima kurvilisem tee, kus me elus oleme so\u0303itnud!\u201d u\u0308hman vastu. See on tee, mis viib meid Paisse. Lubatust pool tundi kiiremini kohale jo\u0303udnud, vo\u0303tan esimeses kohvikus kange ingveritee ja saan oma peaaegu alanud merehaigusest o\u0303nneks u\u0308le."}, {"text_idx": "#000005", "text": "Pai on va\u0308ike vo\u0303luv hipilinnake keset hurmavat Po\u0303hja-Tai loodust. Juhtuvat u\u0308sna sageli, eriti noorte ra\u0308nduritega, et siia tullakse na\u0308dalaks, lahkutakse aga aasta pa\u0308rast. Vo\u0303i kahe."}, {"text_idx": "#000006", "text": "Linna su\u0308da on Walking Street: pikk ta\u0308nav kohvikute, restoranide ja baaridega, kus pannakse o\u0303htul pu\u0308sti ta\u0308navatoiduletid."}, {"text_idx": "#000007", "text": "Liiklusele on Walking Street pa\u0308rast kella kuut suletud. Meie seda esimesel o\u0303htul muidugi ei tea. Rendime kohe pa\u0308rast saabumist rolleri ja po\u0303ristame oma o\u0308o\u0308majja, mis asub \u201clinna la\u0308hedal maal\u201d. Seljakottidest vabanenud, naaseme peata\u0308navale, ja\u0308tame oma suksu templiaia ko\u0303rvale, rollerite jaoks maha ma\u0308rgitud joonte vahele, ja la\u0308heme jo\u0303e a\u0308a\u0308rde."}, {"text_idx": "#000008", "text": "Parkimine siin pole ei keelatud ega piiratud."}, {"text_idx": "#000009", "text": "Jo\u0303e a\u0308a\u0308res on jo\u0303ulud juba ta\u0308ies hoos. Ha\u0308id pu\u0308hi teilegi!"}, {"text_idx": "#000010", "text": "Kui me kaks tundi hiljem tagasi jo\u0303uame, on ta\u0308nav palistatud lettidega ja rollerit ei paista kuskil. Kiikame ko\u0303rvalta\u0308navatesse \u2013 ei ole. Uurime mu\u0308u\u0308jatelt. Nad viipavad templihoovi poole, kus samuti pargitakse. Meie kaherattalist ei paista kuskil. Ka\u0308ime ko\u0303ik kohad ka teist ja isegi kolmandat korda la\u0308bi, aga selgub, et meil siiski ei ja\u0308a\u0308nud nii suur asi kahe silma vahele. Kui see pole ko\u0303rvale to\u0303stetud, siis on see ju varastatud?! Juba esimesel pa\u0308eval!? \u201cPeaksime vist rendifirmasse teatama,\u201d arutleb Ahto. La\u0308hen neljandat korda lettide juurde ja po\u0308o\u0308rdun seekord u\u0308he noore piiga poole: \u201cEga siin enne u\u0308ht rollerit olnud? Me ei leia seda mitte kuskilt!\u201d Mul on ilmselt u\u0308sna o\u0303nnetu na\u0308oilme, sest tu\u0308druk ja\u0308a\u0308b mo\u0303ttesse. \u201cA\u0308kki ja\u0308tsite selle teise templi a\u0308a\u0308rde? Siin on neid kaks,\u201d pakub ta seeja\u0308rel."}, {"text_idx": "#000011", "text": "Mamma mia! Muidugi oleme oma \u201ca\u0308randatud\u201d ratta kaotanud teise, ta\u0308pselt samasuguse mu\u0308u\u0308ri a\u0308a\u0308rde. See on kenasti u\u0308he toiduleti nurga juurde to\u0303stetud. Tunneme end to\u0303eliselt lollide, aga see-eest va\u0308ga o\u0303nnelikena."}, {"text_idx": "#000013", "text": "Elame Paist umbes kolm kilomeetrit eemal va\u0308ikeses suveonnis. Pa\u0308rast teist o\u0308o\u0308d ku\u0308sime endale ku\u0308ll lisateki, sest pa\u0308eval kolmeku\u0308mnega ku\u0308psetanud o\u0303hutemperatuur jahutab o\u0308o\u0308sel arktiliselt mo\u0303juva 14 kraadiga."}, {"text_idx": "#000014", "text": "Po\u0303hjanaba on Po\u0303hja-Taist kiviga visata, tundub meile oma papist onnis hiliso\u0303htuti ja varahommikuti."}, {"text_idx": "#000015", "text": "Muidugi ka\u0308ib Pai juurde ka rolleritega mo\u0308o\u0308da u\u0308mbruskonda ringi ka\u0308rutamine. Paljud just siin alles so\u0303itma o\u0303pivadki, nii et populaarsuselt kolmas kehakate pa\u0308rast pa\u0308kapikumu\u0308tsi ja lu\u0308hikesi pu\u0308kse on valge ma\u0308his u\u0308mber ja\u0308seme, aksessuaariks mo\u0303nel ka kark kaenla all. (See on sedastus, mitte hinnang \u2013 kes meist siin ikka su\u0308u\u0308tu on.)"}, {"text_idx": "#000016", "text": "Esimene va\u0308ljaso\u0303it viib meid keset agraarmaastikku, ko\u0303ndima u\u0308le riisipo\u0303ldude ehitatud bambussillale. Haljendavad riisivo\u0303rsed tuleb ku\u0308ll ise juurde mo\u0303elda, sest saak on ammu koristatud."}, {"text_idx": "#000017", "text": "800 m pikk sild viib, u\u0308llatus-u\u0308llatus, templini."}, {"text_idx": "#000018", "text": "Tagasiteel po\u0303ikame sisse kohaliku farmeri juurde, kellele loodusjo\u0303ud 2008. aastal vingerpussi ma\u0308ngisid. U\u0308hel ilmselt mitte va\u0308ga ilusal pa\u0308eval la\u0308ks mehe maatu\u0308kk, kus ta sojaube kasvatas, keskelt ilma igasuguse hoiatuse ja selge po\u0303hjuseta lo\u0303hki. Mehe istandus oli rikutud, kuid nutikas farmer taipas oma o\u0303nnetuse siiski enda kasuks po\u0308o\u0308rata. Kuna krunt asub tee a\u0308a\u0308res, mis viib turistide seas populaarse koseni, tegi ta maalo\u0303hest vaatamisva\u0308a\u0308rsuse. Piletiraha asemel ku\u0308sib pere annetust ning kostitab vastutasuks oma ku\u0308lalisi maatu\u0308kil vohavast hibiskusest tehtud mahla ja mo\u0303nusate suupistetega, mida soovijaile ka kaasa mu\u0308u\u0308akse."}, {"text_idx": "#000020", "text": "Looduse palju pikaajalisemat voolimisto\u0308o\u0308d la\u0308heme aga imetlema Pai kanjonisse. See on u\u0308mbruskonna ko\u0303ige menukam pa\u0308ikeseloojangukoht, kuid sobib ha\u0308sti ka jo\u0303u- ja tasakaalutrenniks."}, {"text_idx": "#000021", "text": "Juba eemalt on selge, et kellel vorm kehv vo\u0303i veavad alt jalano\u0303ud, saab enne matsu tunda vaba langemise joovastust."}, {"text_idx": "#000023", "text": "Jo\u0303gi voolab siin mo\u0303ni teine kord."}, {"text_idx": "#000024", "text": "Oot, mis, siit la\u0308hme tagasi? Ee... Tegelikult ei tahakski veel minna."}, {"text_idx": "#000025", "text": "Ku\u0308ll on tore, Ahto, et sa selle raja leidsid. See on ju palju ... ilusam!"}, {"text_idx": "#000027", "text": "Istun parem puu alla loojangut vaatama."}, {"text_idx": "#000029", "text": "Ongi aeg lahkuda. Noh, noormees, kas lo\u0303id po\u0303nnama?"}, {"text_idx": "#000030", "text": "\u201cA\u0308kki la\u0308heks mo\u0303nel o\u0303htul veel kanjonisse pildistama?\u201d teen ma juba ja\u0308rgmisel hommikul Ahtole suurepa\u0308rase ettepaneku. Vaprus on minu teine nimi."}, {"text_idx": "#000031", "text": "Miks te palju odavamat visa-runi vo\u0303imalust ei kasutanud? Nu\u0308u\u0308d vist peaks piirilt ja\u0308lle ka 30 pa\u0308eva kehtiva tasuta viisa saama. Arvestama peab ku\u0308ll 10 $ suuruse va\u0308ljaminekuga, mis kulub Birmasse sisenemiseks ajutise ja piiratud loa/viisa saamiseks.\nTundus liiga palju sekeldamist, ei hakanud isegi su\u0308venema sellesse vo\u0303imalusse. Kuigi veebis on jah info, et see endiselt toimib.\nTore stiil on kirjutada ko\u0303ikidest rollerio\u0303nnetuse la\u0308bielanud inimeste riietest ja aksessuaaridest ja seeja\u0308rel alustada uut lauset \u2013 \u201cEsimene va\u0308ljaso\u0303it viis...\u201d :-)\nEga sa ju Eestis ka autot tee a\u0308a\u0308rde ja\u0308ta ja jala edasi ko\u0303nni, kui liikluso\u0303nnetust ma\u0308rkad. :)\nSinu jutus tekkis mulle tunne, et teil tuli ka mo\u0303ni teelt va\u0308ljaso\u0303it ja esimene viis ....\nHaa, jah, vo\u0303id ka nii to\u0303lgendada, esimene va\u0308ljaso\u0303it viis meid po\u0303llule. :)"}, {"text_idx": "#000032", "text": "Miks te palju odavamat visa-runi vo\u0303imalust ei kasutanud? Nu\u0308u\u0308d vist peaks piirilt ja\u0308lle ka 30 pa\u0308eva kehtiva tasuta viisa saama. Arvestama peab ku\u0308ll 10 $ suuruse va\u0308ljaminekuga, mis kulub Birmasse sisenemiseks ajutise ja piiratud loa/viisa saamiseks."}, {"text_idx": "#000034", "text": "Tore stiil on kirjutada ko\u0303ikidest rollerio\u0303nnetuse la\u0308bielanud inimeste riietest ja aksessuaaridest ja seeja\u0308rel alustada uut lauset \u2013 \u201cEsimene va\u0308ljaso\u0303it viis...\u201d :-)"}, {"text_idx": "#000035", "text": "Ega sa ju Eestis ka autot tee a\u0308a\u0308rde ja\u0308ta ja jala edasi ko\u0303nni, kui liikluso\u0303nnetust ma\u0308rkad. :)\nSinu jutus tekkis mulle tunne, et teil tuli ka mo\u0303ni teelt va\u0308ljaso\u0303it ja esimene viis ....\nHaa, jah, vo\u0303id ka nii to\u0303lgendada, esimene va\u0308ljaso\u0303it viis meid po\u0303llule. :)"}, {"text_idx": "#000036", "text": "Ega sa ju Eestis ka autot tee a\u0308a\u0308rde ja\u0308ta ja jala edasi ko\u0303nni, kui liikluso\u0303nnetust ma\u0308rkad. :)"}, {"text_idx": "#000037", "text": "Sinu jutus tekkis mulle tunne, et teil tuli ka mo\u0303ni teelt va\u0308ljaso\u0303it ja esimene viis ....\nHaa, jah, vo\u0303id ka nii to\u0303lgendada, esimene va\u0308ljaso\u0303it viis meid po\u0303llule. :)"}, {"text_idx": "#000038", "text": "Sinu jutus tekkis mulle tunne, et teil tuli ka mo\u0303ni teelt va\u0308ljaso\u0303it ja esimene viis ...."}, {"text_idx": "#000039", "text": "Haa, jah, vo\u0303id ka nii to\u0303lgendada, esimene va\u0308ljaso\u0303it viis meid po\u0303llule. :)"}, {"text_idx": "#000040", "text": "Leave a Reply Cancel reply"}]